b"\n_START_ARTICLE_\nBatalla de Molins de Rei (1808)\n_START_SECTION_\nLa Batalla\n_START_PARAGRAPH_\nSense donar temps perqu\xc3\xa8 l'enemic es reorganitz\xc3\xa9s, les tropes de Laurent Gouvion Saint-Cyr es desplegaren a la riba esquerra del Llobregat, amb Molins de Rei a la seva dreta. R\xc3\xa9ding dubt\xc3\xa0 sobre l'oportunitat de retirar-se cap a l'Ordal o resistir, i perdent l'oportunitat de retirar les tropes. _NEWLINE_Les forces espanyoles esperaven l'atac principal pel pont de Molins de Rei. L'ex\xc3\xa8rcit franc\xc3\xa8s simul\xc3\xa0 un atac per aquest punt per\xc3\xb2 creu\xc3\xa0 el Llobregat pel gual de Sant Feliu amb la divisi\xc3\xb3 de Domenico Pino i pel de Sant Joan Desp\xc3\xad amb la divisi\xc3\xb3 de Joseph Souham. La brigada Fontaine de la divisi\xc3\xb3 Pino prengu\xc3\xa9 posicions a les altures del Llor (a Sant Boi) i Santa Coloma._NEWLINE_El flanc esquerre i la rereguarda espanyola es trob\xc3\xa0 desbordat i els intents que es feren per variar el front cap al sud foren in\xc3\xbatils. Donant la batalla perduda, davant del perill de veure tallada la ruta de retirada cap a Tarragona, els espanyols fugiren per l'\xc3\xbanic cam\xc3\xad possible, Corbera de Llobregat. A les 10 del mat\xc3\xad arriba el General Joan Miquel de Vives i Feliu, que es veu envoltat per la desbandada general. Les tropes franceses persegueixen als espanyols durant 15 hores. La divisi\xc3\xb3 de Joseph Chabran pel cam\xc3\xad d'Igualada fins a Martorell, i la de Louis Fran\xc3\xa7ois Jean Chabot fins a Sant Sadurn\xc3\xad d'Anoia mentre la resta del 7\xc3\xa8 ex\xc3\xa8rcit es dirigia en direcci\xc3\xb3 a Tarragona. Saint-Cyr estableix el quarter general a Vilafranca del Pened\xc3\xa8s mentre Souham arriba fins al Vendrell i la divisi\xc3\xb3 Pino fins a Sitges i Vilanova.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEls francesos capturen 1.200 presoners entre ells el general Comte de Caldagu\xc3\xa9s, els coronels Silva, Desvalls i Donavan. Es perden 50 peces d'artilleria i a Vilafranca del Pened\xc3\xa8s foren presses grans quantitats d'armes i munici\xc3\xb3. Aquesta derrota junt amb la que acabava de succeir a Cardedeu va produir forts aldarulls a Lleida i Tarragona. A Tarragona els amotinats exigeixen i obtenen la destituci\xc3\xb3 del general Vives del comandament de l'ex\xc3\xa8rcit del Principat. El General R\xc3\xa9ding el substitueix i inicia la reorganitzaci\xc3\xb3 de les forces a Tarragona."